Vuoden 2007 MM-kisoissa Kiinassa Pohjois-Korea pelasi alkulohkossaan Yhdysvaltojen kanssa tasapelin 2–2, voitti Nigerian 2–0 ja hävisi Ruotsille 1–2 ja selviytyi puolivälieriin Ruotsia paremman maalieronsa ansiosta. Puolivälierissä se hävisi Saksalle 0–3. Kim Kwang Minin valmentaman, kisojen pienikokoisimman joukkueen maalintekijät olivat Kil Son Hui, Kim Yong Ae, Kim Kyong Hwa, joukkueen kapteeni Ri Kum Suk ja Ri Un Suk.